ඒ අනුව අග්‍රාමාත්‍යවරයා, කථානායකවරයා, විපක්ෂ නායකවරයා සහ ජනාධිපතිවරයා විසින් පත් කරනු ලබන පාර්ලිමේන්තු මන්ත්‍රීවරයෙකු, අග්‍රාමාත්‍යවරයා සහ විරුද්ධ පක්ෂ නායකවරයා යන දෙදෙනාගේම යෝජනාව මත පත් කරන මන්ත්‍රීවරුන් දෙදෙනෙකු සහ අග්‍රාමාත්‍යවරයා සහ විපක්ෂ නායකවරයාට අයත් දේශපාලන පක්ෂවලට නොවන වෙනත් සෙසු පක්ෂවලට අයත් පාර්ලිමේන්තු මන්ත්‍රීවරුන්ගේ බහුතර එකඟතාව මත පත් කරන නියෝජිතයෙකු ද ඊට ඇතුළත්.ඒ අනුව ජනාධිපතිවරයාගේ නියෝජිතවරයා ලෙස අමාත්‍ය පාඨලී චම්පික රණවක ද, අග්‍රාමාත්‍යවරයා සහ විපක්ෂ නායකවරයා විසින් නම් කරන ලද නියෝජිතයන් ලෙස අමාත්‍ය විජයදාස රාජපක්ෂ සහ පාර්ලිමේන්තු මන්ත්‍රී විජිත හේරත් ද, සෙසු පක්ෂ නියෝජිතයා ලෙස අමාත්‍ය ඩබ්ලිව්.ඞී.ජේ. සෙනෙවිරත්න ද මෙලෙස ව්‍යවස්ථා සභාවට පත් කර තිබෙනවා.මීට අමතරව සිවිල් නියෝජිතයින් ලෙස ඒ.ටී. ආරියරත්න, ආචාර්ය රාධිකා කුමාරස්වාමි, විනිසුරු ෂිබ්ලි අසීස් ව්‍යවස්ථා සභාවට ඇතුළත්.